**«Η διδασκαλία των εγχόρδων οργάνων στην Ελλάδα. Ιστορική αναδρομή και προοπτικές»**

Με στόχο την προαγωγή ενός γόνιμου διαλόγου γύρω από τα ζητήματα που διαχρονικά απασχολούν τη διδασκαλία των εγχόρδων μουσικών οργάνων στην Ελλάδα, το Τμήμα Μουσικής Επιστήμης και Τέχνης της Σχολής Κοινωνικών, Ανθρωπιστικών Επιστημών και Τεχνών του Πανεπιστημίου Μακεδονίας, στο πλαίσιο του ενδέκατου κύκλου «**Ελληνικές Μουσικές Γιορτές 2015**», διοργανώνει ημερίδα με τίτλο «**Η διδασκαλία των εγχόρδων οργάνων στην Ελλάδα. Ιστορική αναδρομή και προοπτικές**».

Η ημερίδα θα πραγματοποιηθεί την **Κυριακή 10 Μαΐου 2015, από τις 10 το πρωί, στην Αίθουσα Συνεδρίων** του Πανεπιστημίου Μακεδονίας.

Λαμβάνοντας υπόψη τα ευρωπαϊκά και διεθνή πρότυπα και δεδομένα, οι τρεις θεματικές ενότητες:

1. Η απαρχή της διδασκαλίας των εγχόρδων οργάνων στην Ελλάδα
2. Μεθοδολογικές προσεγγίσεις στη διδασκαλία των εγχόρδων οργάνων, και
3. Η προαγωγή της διδασκαλίας των εγχόρδων οργάνων στην Ελληνική μουσική παιδεία

οι οποίες συγκροτούν το θέμα της ημερίδας, φιλοδοξούν να συμβάλουν στην κριτική αποτίμηση του μέχρι σήμερα παραχθέντος έργου και στην ανάπτυξη των προοπτικών του στην ελληνική μουσική παιδεία.

**Επιστημονική - Οργανωτική Επιτροπή**:

* Δημήτρης Χανδράκης, καθηγητής – πρόεδρος Τμήματος Μ.Ε.Τ.
* Ευγένιος Πολίτης, επίκουρος καθηγητής
* Σωκράτης Σινόπουλος, επίκουρος καθηγητής

ΠΡΟΓΡΑΜΜΑ

10:00 - 10:30 Εγγραφές, έναρξη ημερίδας

10:30 - 11:00 Υποδοχή συνέδρων και χαιρετισμοί

**Συνεδρία 1: Η απαρχή της διδασκαλίας των εγχόρδων οργάνων στην Ελλάδα**
Συντονίζει ο Δημήτρης Πάτρας, καθηγητής ΤΜΕΤ

11:10 - 11:30 Βύρων Φιδετζής
“Οι δύο σονάτες για βιολοντσέλο και πιάνο του Αιμίλιου Ριάδη. Η Θεσσαλονίκη του βιολοντσέλου και μια πρώτη προσέγγιση στο ελληνικό ρεπερτόριο του οργάνου”.

11:30 - 11:50 Δημήτρης Θέμελης
["Η δημιουργία βιολονιστικής διδακτικής στην απελευθερωμένη Θεσσαλονίκη και η συμβολή του Αλέξανδρου Καζαντζή, ιδρυτή και πρώτου Διευθυντή του Κρατικού Ωδείου Θεσσαλονίκης και άλλων συγχρόνων του στην εδραίωσή της"](http://www.uom.gr/media/docs/met/imerida-2015/themelis.pdf).

11:50 - 12:10 Δημήτρης Μαγκριώτης
[“Η διδασκαλία του βιολοντσέλου στην Ελλάδα - Ιστορική αναδρομή”](http://www.uom.gr/media/docs/met/imerida-2015/magkriotis.pdf)

12:10 - 12:30 Γιώργος Δεμερτζής
“Στέλιος Καφαντάρης - Μία ελληνική σχολή βιολιού;”

12:30 - 13:00 Διάλειμμα καφέ

**Συνεδρία 2: Μεθοδολογικές προσεγγίσεις στη διδασκαλία των εγχόρδων οργάνων**
Συντονίζει ο Ευθύμιος Αταζακάς, επίκουρος καθηγητής ΤΜΕΤ

13:00 - 13:20 Στέλιος Τσακαλίδης
[“Η απαρχή της μουσικής διδασκαλίας των εγχόρδων ως θεμέλιο της καλλιτεχνικής εκπαίδευσης στην Ελλάδα, στόχοι και προβληματισμοί”](http://www.uom.gr/media/docs/met/imerida-2015/tsakalidis.pdf)

13:20 - 13:40 Κυριάκος Γκουβέντας
“Ομοιότητες και διαφορές στη διδασκαλία της τεχνικής του βιολιού από το συγκερασμένο σύστημα στο ασυγκέραστο. Η σχολή των λαϊκών βιολιστών στην Ελλάδα”.

13:40 - 14:00 Γιάννης Ζαρίας
[“Τρόποι Προσέγγισης και Οργάνωσης της Διδασκαλίας του Ελληνικού Παραδοσιακού Βιολιού”](http://www.uom.gr/media/docs/met/imerida-2015/zarias.pdf).

14:00 - 14:20 Σωκράτης Σινόπουλος
“Στη μηχανή του χρόνου!”

14:30 - 15:30 Μεσημεριανό Διάλειμμα

15:30 - 16:00 Διάλειμμα καφέ

**Συνεδρία 3: Η προαγωγή της διδασκαλίας των εγχόρδων οργάνων στην Ελληνική μουσική παιδεία**
Συντονίζει ο Δημήτρης Χανδράκης, καθηγητής ΤΜΕΤ

16:00 - 16:20 Αγγελική Βλάχου - Νικολέττα Μυρίδου - Ευαγγελία Σπυράκου
[“Η διδασκαλία του κλασικού βιολιού σε Μουσικό Σχολείο της επαρχίας: Η περίπτωση της Δράμας”](http://www.uom.gr/media/docs/met/imerida-2015/spirakou-miridou-vlahou.pdf)

16:20 - 16:40 Ευγένιος Πολίτης
[“Η διδασκαλία του κοντραμπάσου στην Ελλάδα. Μια ματιά στο χθες, ένα παράθυρο στο αύριο”](http://www.uom.gr/media/docs/met/imerida-2015/politis.pdf)

16:40 - 17:00 Γιάννης Τουλής
«Οι Ευρωπαϊκές εξελίξεις και το πρόγραμμα “FULL SCORE 2014-2017”, ο κατακερματισμός δυνάμεων της Ελληνικής μουσικής εκπαίδευσης και η ανάγκη δημιουργίας μίας “Εθνικής Ατζέντας για τη Μουσική”».

17:00 - 17:20 Δημήτρης Χανδράκης
“Η διδασκαλία του κουαρτέτου εγχόρδων στην Ελλάδα. Όραμα ή ουτοπία;”

17:20 - 18:20 Συζήτηση – Συμπεράσματα

**18:30 - 19:30 Συναυλία Λήξης Ημερίδας**
Γιώργος Δεμερτζής, βιολί – Βασίλης Βαρβαρέσος, πιάνο
Αμφιθέατρο Τελετών Πανεπιστημίου Μακεδονίας

**Πρόγραμμα**
Γιώργος Σισιλιάνος (1920-2005) Σονάτα για βιολί και πιάνο, έργο 45
Μίκης Θεοδωράκης (1925-) Σονατίνα αρίθ.2 για βιολί και πιάνο
Νίκος Σκαλκώτας (1904 – 1949) Σονάτα για βιολί και πιάνο